Diari Oficial de la Generalitat Valenciana


Sumari del DOGV 3295, del 28-07-1998 (1998/901642)

ACORD de 6 de juliol de 1998, del Govern Valencià, per la qual es declara la urgent ocupació dels béns i drets subjectes a expedient d'expropiació forçosa de l'Ajuntament de València.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1998/07/06/(1)/dof/vci/html**

### Dades del document

Número de DOGV
:   3295

Data del DOGV
:   28-07-1998

Secció del DOGV
:   I. DISPOSICIONS GENERALS

Número del document
:   1998/901642


Data del document
:   06-07-1998

Organisme emissor


Tipus de document
:   Acord

Descriptors 

:   * València
    * expropiació
    * administració local

ACORD de 6 de juliol de 1998, del Govern Valencià, per la qual es declara la urgent ocupació dels béns i drets subjectes a expedient d'expropiació forçosa de l'Ajuntament de València. [1998/X6345]  
El Govern Valencià, en la reunió del dia 6 de juliol de 1998, adoptà l'acord següent:  
L'Ajuntament de València, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per l'adquisició dels terrenys necessaris per a completar la dotació escolar sítia als carrers Oltá, Margallons i Bernardo Morales Sanmartín.  
Aquesta declaració d'urgent ocupació es justifica per les següents raons:  
La Conselleria de Cultura, Educació i Ciència té aprovat el projecte bàsic de construcció d'un nou institut d'Educació Secundària al c/ Oltá de Malilla (16 unitats ESO, més 4 unitats de batxillerat) i ha sol·licitat la corresponent llicència d'obres.  
En el mapa escolar, aprovat a finals de juliol de 1996 per la dita administració educativa, es preveu l'execució d'aquest institut d'Educació Secundària de vital importància per a atendre les necessitats del districte escolar 10A Quatre Carreres (Malilla) i limítrofs, districte escolar 10B Quatre Carreres-av. Plata i districte escolar 19 Poblats del Sud.  
La necessitat de construcció d'aquest institut d'Educació Secundària és apressant i urgent ja que, d'acord amb el calendari d'aplicació de la LOGSE a la Comunitat Valenciana, el pròxim curs escolar 1998/99 tots els alumnes que passen al segon cicle de l'ESO, procedents dels centres públics d'educació primària on s'està impartint provisionalment el 1r cicle de l'ESO, han de ser escolaritzats necessàriament en instituts de secundària i/o antics instituts de BUP, i es dóna la circumstància que al districte escolar 10-A no hi ha cap institut, igual que tampoc no hi ha cap a les pedanies confrontants de La Torre, Castellar-Oliveral i Forn d'Alcedo (DE 19).  
Tan sols hi ha dos instituts públics de BUP al districte escolar veí 10B (Quatre Carreres-av. de la Plata): Font de Sant Lluís i Jordi de Sant Jordi que, evidentment, són insuficients per atendre tot el volum de població escolar de secundària d'aquestes tres grans zones escolars, fins i tot encara que funcionaren a doble torn, i per tant, part de l'alumnat està obligat a desplaçar-se a altres districtes escolars de la ciutat i poblacions pròximes. D'ací la urgentíssima necessitat de construir el citat institut.  
El barri de Malilla, per si mateix, és una zona escolar en alça, de gran expansió, i amb suficient entitat per a tindre un institut d'Ensenyament Secundari.  
El nombre d'alumnes de Secundària procedents dels centres públics de primària d'aqueix districte, que al setembre del 98 haurien d'incorporar-se al nou institut públic de secundària, segons dades del curs 97/98 que hi ha a l'Oficina Municipal d'Escolarització, ascendeix a un total de 389; d'aquests 111 alumnes serien per a 1r d'ESO; 131, per a 2n d'ESO, i 147, per a 3r d'ESO. La capacitat de l'institut projectat en el mapa escolar, per a aquest mateix nivell educatiu, seria de 480 alumnes segons ràtios LOGSE.  
Finalment, cal afegir que en totes les comunicacions cursades per la Conselleria de Cultura, Educació i Ciència al Servei Municipal d'Educació, en relació amb la construcció de dit institut, es fa constar la urgència i la peremptòria necessitat d'aquesta.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, els quals van presentar al·legacions que han sigut resoltes per la Corporació. En l'expedient consten l'aprovació del projecte tècnic d'obres, l'acta de replantejament i l'oportuna retenció de crèdit.  
Per tot això i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de València per l'adquisició dels terrenys necessaris per a completar la dotació escolar sítia als carrers Oltá, Margallons i Bernardo Morales Sanmartín.  
Relació de béns afectats  
Finca nº 2.  
Propietaris: Miguel, José i Carmen Ballester Sabater.  
Adreça: carretera Malilla núm. 42.  
Classe de finca: terreny.  
Superfície afectada: 840 m2.  
Naturalesa: urbana.  
Situació: c/ Margallons i Bernardo Morales Sanmartín, s/n.  
Límits: nord, propietat d'Antonio Aparisi Roca; sud, propietat municipal; est, propietat municipal; i oest, terreny d'Amparo Alba Ballester.  
Finca nº 3.  
Propietàries: Amparo i Carmen Alba Ballester.  
Adreça: c/ Marvà núm. 25.  
Classe de finca: terreny.  
Superfície afectada: 540 m2.  
Naturalesa: urbana.  
Situació: c/ Margallons i Bernardo Morales Sanmartín, s/n.  
Límits: nord, propietat d'Antonio Aparisi Roca; sud, propietat municipal; est, sres. Ballester Sabater; i oest, Elduval, SA.  
Finca nº 4.  
Propietària: Icara, SA.  
Adreça: c/ Henao, núm. 7 (Bilbao).  
Classe de finca: terreny i construcció.  
Superfície afectada: 240 m2.  
Naturalesa: urbana.  
Situació: c/ Margallons, s/n.  
Límits: nord, construcció c/ Oltá, núm. 4; sud, propietat municipal; est, terreny sres. Alba Ballester; i oest, c/ Margallons.  
Arrendatària: Elduval, SA.  
Finca nº 5.  
Propietari: Antonio Aparisi Roca.  
Adreça: carrera Malilla, núm. 33.  
Classe de finca: terreny.  
Superfície afectada: 489 m2.  
Naturalesa: urbana.  
Situació: c/ Margallons i Bernardo Morales Sanmartín, s/n.  
Límits: nord, construcció c/ Oltá, núm. 4; sud, terreny d'Amparo Alba Ballester i srs. Ballester Sabater; i est, c/ Bernardo Morales Sanmartín.  
Aquest acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins el moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen patit en relacionar els béns afectats per la urgent ocupació.  
Contra el present acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que s'ha establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercir qualsevol altre recurs que estimen oportú.  
València, 6 de juliol de 1998  
El conseller secretari del Govern Valencià,  
JOSÉ JOAQUIN RIPOLL SERRANO


Còpia Permalink ELI